Vlag van Swaziland - Wikipedia
Die nasionale vlag van Swaziland is op 6 Oktober 1968 amptelik in gebruik geneem. Die vlag vertoon ’n horisontale tweekleur in blou, rooi en blou met dik geel fraiings langs die rooi baan; in die middel van die rooi baan is ’n tradisionele Nguni-skild (in swart en wit), ’n staf met veretossels en twee spiese.
Die blou stel vrede en stabiliteit voor, die rooi stel bloed van oorloë in die verlede voor en die geel fraaiings stel die natuurlike hulpbronne van Swaziland voor. Die wit en swart van die skild stel goeie rasseverhoudinge voor, die drie veretossels stel die koninklike lyn van die Swazi’s voor en die wapens agter die skild simboliseer Swaziland se verdediging teen sy vyande.
Die vlag van Swaziland is gebaseer op ’n vlag wat opperhoofman (en later koning) Sobhuza II in 1941 aan ’n leërkorps toegeken het. Hierdie vlag het (na enkele klein aanpassings) die vlag van die onafhanklike koninkryk van Swaziland geword in 1968.
Koninklike vlag van Swaziland
(en) Swaziland by Flags of the World.
Wikimedia Commons bevat media in verband met Vlae van Swaziland.
Ontsluit van "https://af.wikipedia.org/w/index.php?title=Vlag_van_Swaziland&oldid=1393223"
Die bladsy is laas op 20 Oktober 2015 om 11:18 bygewerk.